# Égigérő fű *színes magyar játékfilm, 1979, 82 perc*

rendező: Palásthy György, író-forgatókönyvíró: Janikovszky Éva, operatőr: Forgács Ottó

főszereplők: Hintsch Gyuri, Ullmann Mónika, Máriáss József, Rajz János, Fónay Márta, Drahota Andrea, Újlaky Dénes, Dajka Margit  
  
Ajánlott korosztály: 1–4. osztály

**Tantárgyi kapcsolatok:** magyar nyelv es irodalom, vizuális kultúra, etika

**A film kapcsán feldolgozható témák:**

* öröm, bánat
* unalom elűzése
* bátorság, találékonyság, akadályok leküzdése
* barátság
* önzetlenség, jószívűség
* a képzelet ereje
* összetartás, közösség

**Feldolgozást segítő kérdések:**

* Milyen ifjúsági filmeket ismersz még?
* Mit olvastál Janikovszky Évától?
* Hol játszódik a film?
* Mi Poldi bácsi legnagyobb bánata?
* Ki segít Misunak befüvesíteni az udvart?
* Mennyire nehéz Misunak bevonnia a többieket?
* Milyen akadályokba ütköznek?
* Hogyan tudunk segíteni másokon?
* Poldi bácsi minden este ugyanakkor érkezik haza, és mindig elmondja, hogy

„Mindenütt jó, de a legjobb itthon.” Neked milyen szokásaid vannak, amit   
minden nap megteszel?

**Feladatok:**

* A filmben rajzolva látjuk a napot és a madarakat. Rajzolj te is olyan figurát, ami szerinted szép lenne a filmben!
* Milyen járműveket láttál a filmben?
* Kérdezd meg a családodat, hogy ki látta a filmet, és ha szereti, akkor miért?
* Hogyan folytatnád a mondatot?
  + Misu a nyár végén…
  + Poldi bácsi másnap reggel…
  + Oszkár megkérte…
* Képzeld el Misut, amint egy olyan kalandban vesz részt, mint a film elején. Rajzold le egy képen!